Vile (alat)
<s>Vile su višenamjenska poljoprivredna i hortikulturna alatka.</s><s>Koriste se u vrtu, na njivi, u polju.</s><s>Njima se kopa zemlja, podižu sitni ostaci pri čišćenju vrta ili se koriste u polju pri radu sa sijenom.</s><s>U srednjem vijeku su korištenje kao oružje u seljačkim ustancima.</s><s>Sastoje se od držala koje je dužine oko 150 cm na koje je nasađen nastavak sa nekoliko zubaca.</s><s>Držalo je obično od bukve ili hrasta, dok broj zubaca zavisi od vrste vila.</s>

<s>Baštenske vile</s>

<s>Vile za kopanje ili baštenske vile imaju kraću dršku i na njoj je nastavak sa obično četiri ravna i čvrsta zubca širina nekoliko centimetara i dužine oko 30cm koji omogućavaju lakši ulazak u tlo.</s><s>Na vrhu drške se često nalazi T dodatak.</s><s>Koriste se u sličnim prilikama kao i ašov, s tim što imaju prednsot da zbog razmaka između zubaca lakše savladavaju prepreke (kamenje i veće grumenje).</s>

<s>Poljske vile</s>

<s>Vile koje se koriste za rad u polju ili pri čišćenju vrta imaju dužu dršku i manji razmak između zakrivljenih zubaca kojih je obično 3 (vile za sijeno), 4 ili 5 (vile za čišćenje vrta ili razbacivanje gnojiva) ili čak i 10-12 (vile za utovaranje krompira ili uglja).</s><s>Manji razmak omogućava podizanje sitnijih ostataka.</s>

<s>Vile za sijeno imaju najčešće tri zupca i njihova struktura treba da omogući podizanje što veće količine sijena što u polju ili pri hranjenju stoke u štali.</s><s>Pri radu sa sijenom često se koriste i vile sa drvenim nastavkom pri čemu srednji nastavak (rog), koji se naziva parežak, pridržava sijeno jer nije u istoj ravni sa ostala dva.</s>

<s>U novija vremena upotreba vila u polju i na njivi je smanjena zbog sve većeg korištenja traktorskih dodatka kojim se mnogo brže obavljaju poslovi.</s>

<s>Vile u mitologiji i simbolici 
Grčki bog mora Posejdon je predstavljan sa ribarskim trozupcem u rukama.</s><s>Zbog sličnosti trozupca i vila u hrišćanskoj mitologiji đavo je često predstavljen s vilama kojima muči grešnike u paklu.</s><s>Stoga je i viljuška bila proglašena đavoljom alatkom od strane Rimokatoličke crkve.</s>

<s>Vile su čest simbol seljačkih udruženja i političkih partija, kao i čest motiv umjetničkih djela.</s>

<s>Staro narodno vjerovanje kaže da onoga ko sanja vile za sijeno čeka važan posao.</s>

<s>Vidi još 
 Viljuška
 Trozubac
 Grabulje</s>

<s>Reference</s>

<s>Spoljašnje veze</s>

<s>Poljoprivredni alati</s>

